**รายงานการสอบสวนการระบาดอาการคล้ายไข้หวัดใหญ่ในทหารกองประจำการผลัด ๑/๖๖ สังกัด ช.พัน ๘๐๑ ระหว่าง ๙ - ๑๕ มิ.ย. ๖๖**

พ.อ.ภพกฤต ภพธรอังกูร แพทย์ระบาดวิทยา ประจำ พบ.(ผู้สอบสวนโรคหลัก) กรมแพทย์ทหารบก

ร.อ.บัลลังภ์ ราชภักดี นายทหารพยาบาล รพ.ค่ายสุวรรณภูมิรักษ์ น.ส.กิ่งกานดา ปักษาศรี นักวิชาการสาธารณสุข และ นายฐานันดร อักษรวารี นักวิชาการสาธารณสุข รพ.ค่ายสุวรรณภูมิรักษ์

1. **ความเป็นมา** (เริ่มต้นได้รับแจ้งข่าวการเกิดโรคจากใคร หน่วยงานใด เมื่อไร และด้วยวิธีใด คณะที่ออกไปร่วมสอบสวนประกอบด้วยใครหรือหน่วยงานใดบ้าง เริ่มสอบสวนโรคตั้งแต่เมื่อไร และเสร็จสิ้นเมื่อไร ระบุวัตถุประสงค์ในการสอบสวนโรค)

เมื่อ ๑๕ มิ.ย. ๖๖ ๑๐๐๐ ได้รับแจ้งจากหัวหน้าพยาบาล แผนกฉุกเฉิน รพ.ค่ายสุวรรณภูมิรักษ์ว่า มีทหารกองประจำการผลัด ๑/๖๖ สังกัด ช. พัน ๘๐๑ มาด้วย ไข้สูง ไอ มีน้ำมูก หอบเหนื่อย จำนวน ๗ นาย พบภาพเอกซเรย์ปอดมีความผิดปกติแบบปอดอักเสบ ร่วมกับมีทหารใหม่รายอื่นมีอาการคล้ายไข้หวัดใหญ่ อีกจำนวน ๗๑ นาย จากทั้งหมด ๑๔๖ นาย (อัตราป่วยร้อยละ ๕๓.๔) ทีมปฏิบัติการสอบสวนควบคุมโรค รพ.ค่ายฯ ได้ลงพื้นที่สอบสวนในวันเดียวกันเวลา ๑๔๐๐ และเสร็จสิ้นเวลา ๒๐๐๐ โดยมีวัตถุประสงค์คือ เพื่อยืนยันการวินิจฉัยและการระบาดของโรค ค้นหาผู้ป่วยเพิ่มเติมและดูลักษณะการกระจายของโรคตามบุคคล เวลา สถานที่ ค้นหาช่องทางการแพร่โรค ปัจจัยเสี่ยงต่อการสัมผัสโรค และกำหนดมาตรการควบคุมโรคและให้คำแนะนำเพื่อการป้องกันโรค

1. **ผลการสอบสวนการระบาด**

ย่อหน้าที่ ๑ (ผลการทบทวนประวัติจากเวชระเบียน ซักประวัติ ตรวจร่างกายของ index case และผลค้นหาผู้ป่วยเพิ่มเติมให้นำข้อมูลผู้ป่วยมาเรียบเรียงและนำเสนอด้วยการแจกแจงตามตัวแปร บุคคล เวลา และสถานที่ ในบางเหตุการณ์ระบาด อาจนำเสนอกราฟเส้นโค้งการระบาดตามวันเริ่มป่วย **หรือ** ใช้แผนที่แสดงการกระจายของผู้ป่วยตามพื้นที่ **หรือ** ภาพถ่ายแนบมาในรายงานการสอบสวนด้วย)

ย่อหน้าที่ ๒ (ผลการตรวจทางห้องปฏิบัติการของผู้ป่วยรายใหม่ และ ทางสิ่งแวดล้อม)

ย่อหน้าที่ ๓ (ผลการสอบสวนทางสิ่งแวดล้อมที่เอื้อต่อการเกิดโรค/แพร่โรค พฤติกรรมเสี่ยงต่อการสัมผัสโรค และ กิจกรรมที่ทำร่วมกันที่ทำให้แพร่โรคง่ายขึ้น พิจารณาใส่รูปเพื่อความชัดเจน)

ผู้ป่วย index case พลฯ กิตติภูมิ รักษาชาติ อายุ ๒๑ ปี สังกัด บก.และร้อย.บก.ช.๓ ภูมิลำเนาเดิม จ.ตาก มาด้วยอาการ ไข้สูง ๔๐ องศาเซลเซียส มีอาการไอ เจ็บคอ ปวดเมื่อยตามเนื้อตามตัว ตั้งแต่วันที่ ๙ มิ.ย. ๖๖ ๑๐๐๐ มี ไข้ ไอ น้ำมูก และ ปวดเมื่อยตามตัว นอนอยู่ที่ห้องพยาบาลของหน่วยฝึก ไปรับการรักษาที่ รพ.ค่ายสุวรรณภูมิรักษ์วันที่ ๑๐ มิ.ย. ๖๖ ๐๙๐๐ แพทย์ส่งทำ nasopharyngeal swab และตรวจ ATK และrapid test for flu พบให้ผลเป็นลบทั้งสองการตรวจ จึงให้การวินิจฉัยว่า โรคไข้หวัด รักษาตามอาการ กลับมาพักในห้องพยาบาลของหน่วยฝึก ไม่เคยฉีดวัคซีนป้องกันไข้หวัดใหญ่มาก่อน ผลการตรวจภาพเอกซเรย์ปอด พบว่าปกติ ๓ วันต่อมา (๑๓ มิ.ย. ๖๖) ช่วงเช้า (๐๘๓๐) มีไข้สูง หายใจเร็ว หอบเหนื่อย ซึมลง ส.พยาบาลจึงรีบนำส่ง รพ.ค่ายฯ พร้อมกับ เพื่อนทหารอีก ๖ นาย ที่มีอาการคล้ายกัน ไปแผนกฉุกเฉิน รพ.ค่ายสุวรรณภูมิรักษ์

การค้นหาผู้ป่วยเพิ่มเติมซึ่งเป็นทหารใหม่ทั้งหมดพบว่า มีทหารใหม่มีอาการคล้ายไข้หวัดใหญ่อีกจำนวน ๗๑ นาย จากทั้งหมด ๑๔๖ นาย (อัตราป่วยรวมร้อยละ ๕๓.๔ ) ได้เก็บ nasopharyngeal swab เพื่อตรวจ ATK และ rapid test for flu ทั้งหมด (ร้อยละ ๑๐.๐) พบว่า ตรวจไม่พบทั้ง COVID-19 และ Flu (ร้อยละ ๑๐๐) และไม่มีการตรวจหาเชื้อในสิ่งแวดล้อม อย่างไรก็ตาม ได้เก็บสิ่งส่งตรวจข้างต้นจากทหารใหม่ที่ถูกรับรักษาในรพ.ค่ายฯ (๗ นาย) ไปส่ง multiplex real-time PCR ๓๓ ที่ สคร.๒ จว.พิษณุโลก อยู่ในระหว่างรอผลการตรวจ

สภาพโรงนอนมีความแออัด (พื้นที่ใช้สอย < ๕.๕ ตารางเมตรต่อคน) และจัดเตียงนอนแบบศรีษะชนศรีษะห่างกันไม่เกิน ๑ เมตร ระหว่างเตียงห่างกันประมาณ ๑ ฟุต มีตู้เหล็กวางใกล้เตียงขัดขวางการไหลเวียนอากาศ หน้าต่างติดมุ้งลวดทุกบาน (อาจจะใส่รูปสิ่งแวดล้อมได้) ไม่มีเจลแอลกอฮอล์ และหน้ากากอนามัยติดตั้งในโรงนอน หรือในห้องอบรม ทหารใหม่จะนอนรวมกันในที่เดียว โดยมีเปิดพัดลมทุกตัวในโรงนอนช่วยระบายความร้อน

1. **กิจกรรมที่ดำเนินการไปแล้ว** (ระบุรายละเอียดว่ากิจกรรมควบคุมโรคใดที่ได้ดำเนินการเสร็จเรียบร้อยแล้ว เขียนเฉพาะที่ทำจริง)

๓.๑ คัดแยกผู้ที่มี ILI ออกไปนอนที่หลังห้องอบรม โดยกันเป็นเขตควบคุมโรคไข้หวัด ปิดป้ายห้ามบุคคลที่ไม่เกี่ยวข้องกับการดูแลผู้ป่วยผ่าน รวมถึงจัดเตรียมหน้ากากอนามัย และสถานีล้างมือ เตรียมสบู่ล้างมือและน้ำสะอาดให้เพียงพอ

๓.๒ ให้ความรู้เกี่ยวกับอาการและอาการแสดงที่รุนแรงเช่น หายใจเร็ว หายใจหอบ หอบเหนื่อย ซึม คลื่นไส้ อาเจียน อ่อนเพลียมาก แก่ทหารใหม่ที่มีคล้ายไข้หวัดใหญ่เพื่อจะได้เฝ้าระวังอาการของตนเอง และหากใครมีอาการเข้าได้กับอาการข้างต้นให้แจ้งสิบเวรทันที รวมถึงสอนวิธีการล้างมือ ๗ ขั้นตอน การสวมหน้ากากอนามัยอย่างถูกต้อง ไอจามอย่างถูกวิธี

1. **แนวโน้มการระบาด** (ข้อมูลสถานการณ์โรคที่ได้จากการสอบสวนโรค ตลอดจนถึงประสิทธิผลของกิจกรรมควบคุมโรคที่ดำเนินการแล้ว ให้พยากรณ์แนวโน้มสถานการณ์ของการระบาดของโรค และพร้อมประกอบเหตุผล)

เนื่องจากสถานการณ์ใน จว.พิษณุโลก มีรายงานการระบาดของโรคติดเชื้อไวรัสไรโนมากขึ้นทั้งในเด็กและผู้ใหญ่ และมีรายงานว่าผู้ป่วยผู้ใหญ่ต้องรักษาตัวในโรงพยาบาลร้อยละ ๑๒ จากการติดเชื้อไวรัสไรโน ชนิด ซี ซึ่งเป็นสาเหตุของการติดเชื้อในปอดทำให้เกิดปอดอักเสบ ดังนั้น แนวโน้มการระบาดของอาการคล้ายไข้หวัดใหญ่ในหน่วยฝึกทหารใหม่นี้ จะเกิดจากไวรัสไรโน และเกิดการระบาดอย่างต่อเนื่องในยังหน่วยฝึกเพราะความเป็นอยู่ในโรงนอนแออัด อากาศถ่ายเทต่ำ อีกทั้งหน่วยฝึกทหารใหม่ไม่ปฏิบัติตามที่รพ.ค่าย แจ้งเตือนในการรีบคัดกรอง และแยกผู้ที่มีอาการคล้ายไข้หวัดใหญ่แต่เนิ่นๆ และไม่นำวัสดุอุปกรณ์เพื่อการป้องกันโรคที่รพ.ค่ายนำมาให้แล้วมาใช้เพื่อการป้องกันโรค

1. **สรุปความสำคัญทางสาธารณสุขและความเร่งด่วน** (สรุปสถานการณ์ ระบุขนาดของปัญหาและผลกระทบที่มีต่อสุขภาพของกำลังพล มีความต้องการเร่งด่วนในการแก้ไขปัญหาในทันทีหรือไม่ โดยอาจจะพิจารณาเรื่องระดับของผลกระทบทางด้านการฝึก ด้านขวัญกำลังใจ ประกอบด้วย)

หน่วยฝึก ช.พัน ๘๐๑ มีอัตราป่วยจากโรคที่มีอาการคล้ายไข้หวัดใหญ่ร้อยละ ๕๓.๔ และมีแนวโน้มจะมีการระบาดเพิ่มขึ้นภายใน ๑๔ วัน เนื่องจากความเป็นอยู่ที่แออัดและมีสภาพแวดล้อมที่มีอาการถ่ายเทต่ำ อีกทั้ง จากการประเมินความเสี่ยงของการระบาดพบว่า การระบาดของโรคที่มีอาการคล้ายไข้หวัดใหญ่ในหน่วยฝึกนี้มีความเสี่ยงปานกลาง เพราะสามารถทำให้มีโอกาสเสียชีวิตจากปอดอักเสบได้ ถึงแม้ว่าจะพบน้อยก็ตาม กอปรกับไม่มีวัคซีนป้องกันโรคที่เจาะจง ดังนั้น หน่วยฝึกทหารใหม่นี้ และหน่วยฝึกข้างเคียง จำเป็นต้องลดความแออัดด้วยการขยายโรงนอน เพิ่มการถ่ายเทอากาศ และเร่งคัดกรองอาการ แยกผู้ที่มีอาการคล้ายไข้หวัดใหญ่โดยเร็ว กอปรกับ ต้องได้รับการสนับสนุนน้ำยาฆ่าเชื้อหรือสบู่ล้างมือที่เพียงพอ หน้ากากอนามัยที่เพียงพอตลอดระยะเวลาการเฝ้าระวังโรคเป็นเวลา ๑๔ วัน

1. **ข้อเสนอเพื่อพิจารณาดำเนินการ** (ให้เสนอแนะแนวทางหรือมาตรการที่ใช้ในการควบคุมและป้องกันโรคที่ควรจะต้องดำเนินงานต่อไป)

๖.๑ แจ้ง ผบ.พัน ช.๘๐๑ ให้จัดหาอาคารพัก เพื่อใช้เป็นที่แยกกักรักษาผู้ป่วย เป็นระยะเวลา ๗-๑๔ วัน

๖.๒ แจ้ง ผบ.พัน ช. ๘๐๑ ให้จัดหาโรงนอนเพิ่มเติมเพื่อลดความแออัดของโรงนอนปัจจุบัน และ จัดหาพัดลมตั้งพื้นเพิ่มเติมเพื่อเพิ่มการระบาดอากาศในโรงนอน

๖.๓ ให้ นายสิบพยาบาลไปเบิกยาที่ รพ.ค่ายฯ และจัดเตรียมยาบรรเทาอาการไข้หวัด ไว้ในหน่วยฝึกจำนวน ๒๐ แฝง ทั้งนี้ก่อนใช้ยา ให้ส.พยาบาลแจ้ง น.เวชกรรมรพ.ค่าย ก่อนทุกครั้งทางโทรศัพท์

๖.๔ เปิดกลุ่มไลน์ระหว่างนายสิบพยาบาบาลและ นายทหารเวชกรรมป้องกัน รพ.ค่ายฯ เพื่อการเฝ้าระวังและรายงานอาการประจำวัน อาการแสดงที่รุนแรงที่อาจจะเกิดขึ้น ตลอดเวลา ๑๔ วัน

๖.๕ ให้แผนกเวชกรรมป้องกัน รพ.ค่ายฯ สนับสนุนหน้ากากอนามัย น้ำยาฆ่าเชื้อ และสบู่ล้างมือให้เพียงพอในการดูแลผู้ป่วยในหน่วยฝึก ช.พัน ๘๐๑ ตลอดระยะเวลาที่ทำการเฝ้าระวังโรค